HACKSTOP 2026
2026-03-12 08:00 - 17:00 (Europe/Ljubljana) | Fantastični prostori, Ljubljana, Slovenia
HACKSTOP: Od etičnega hekinga do kibernetske varnosti
V današnjem digitalnem svetu je zaščita podatkov ključnega pomena. S hitrim razvojem kibernetskih groženj in napadov je nujno, da se podjetja in posamezniki pripravijo na različne scenarije. Konferenca HACKSTOP ponuja edinstveno priložnost, da pridobite vpogled v najnovejše kibernetske grožnje in odkrijete inovativne strategije za zaščito vaših podatkov.
Na dogodku se bodo strokovnjaki za kibernetsko varnost in etični hekerji osredotočili na prepoznavanje ranljivosti, odpravo groženj in zaščito digitalnih sredstev. Udeleženci bodo spoznali najboljše prakse za zaščito pred napadi, razvili učinkovite obrambne strategije in se naučili, kako hitro ukrepati v primeru kibernetskih napadov.
HACKSTOP je konferenca, kjer boste našli rešitve za varnost vaših informacijskih sistemov in ostali korak pred napadalci. Z znanjem, ki ga ponuja, boste pripravljeni soočiti se s sodobnimi kibernetskimi izzivi.

CIO SUMMIT 2026
2026-03-18 08:30 - 2026-03-19 15:00 | Fantastični prostori, Ljubljana, Slovenia
CIO Summit ponuja vpogled v praktične rešitve za obvladovanje kibernetskih groženj in ohranitev konkurenčne vrednosti. Glavna tema dogodka je, kako učinkovito upravljati kibernetska tveganja in poganjati tehnološko preobrazbo z inovacijami. Poudarek je na konkretnih izzivih in priložnostih, ki jih prinaša hitro spreminjajoče se digitalno okolje, ter na iskanju načinov, kako združiti varnostne in poslovne prioritete.
Dogodek bo obogaten z dvema ključnima okroglima mizama: ena se bo osredotočila na strategije za učinkovito obvladovanje groženj, namenjene predvsem varnostnim inženirjem (CISO), druga pa na vlogo tehnologije pri poslovni transformaciji in izzive, s katerimi se soočajo direktorji informatike (CIO).
Udeleženci bodo pridobili uporabne vpoglede, možnost mreženja z vodilnimi strokovnjaki in praktične strategije, ki jih lahko takoj uporabijo v svojih organizacijah. CIO Summit bo združil strokovnjake, ideje in rešitve za varno in tehnološko napredno prihodnost. Pridružite se dogodku, kjer vizije postajajo resničnost!

DATA CENTER INDUSTRY 2026
2026-03-23 08:00 - 17:00 | Fantastični prostori, Ljubljana, Slovenia
Konferenca DATA CENTER INDUSTRY udeležencem ponuja, da se seznanijo z najnovejšimi trendi, storitvami in produkti na področju računalniških centrov in IT infrastrukture. Namenjena je tako organizacijam in podjetjem, ki imajo lasten podatkovni center, kot tistim, ki se odločijo za najem le-tega.
IT strokovnjaki iz Slovenije in tujine vam bodo zaupali vse o izgradnji računalniškega centra, vzdrževanju, upravljanju s procesi, nadzoru oskrbne infrastrukture, zagotavljanju varnosti (kako obvladovati tveganja), novih tehnologijah in rešitvah, najemu podatkovnega centra, itd.
Predstavite svoje rešitve kot sponzor konference in približajte svoje podjetje najboljšim organizacijam. Izkoristite priložnost za izmenjavo znanja s strokovnjaki iz panoge na največjem izobraževalnem dogodku na področju podatkovnih centrov v Sloveniji.
Pridružite se nam na 11. konferenci DATA CENTER INDUSTRY in se seznanite s praktičnimi nasveti, kako skrbeti za učinkovito in varno delovanje vašega podatkovnega centra.

Dnevi slovenske informatike 2026
2026-04-13 - 2026-04-15 | Grand Hotel Bernardin, Obala 2, 6320 Portorož, Bernardin, Slovenia
Vabimo vas, da si v svojem koledarju rezervirate čas in se nam pridružite na 33. konferenci Dnevi slovenske informatike, ki bo potekala 14. in 15. aprila 2026.
Tokrat bomo razpravljali o digitalni družbi, ki stoji na razpotju med hitrim tehnološkim razvojem in vse bolj kompleksnim regulativnim okoljem. Kako najti pravo ravnotežje med inovacijami in odgovornostjo? Kako lahko regulacija spodbuja, namesto omejuje napredek?
Tema konference – »Digitalna družba na razpotju: ko se srečata regulacija in inovacija« – nas vabi k premisleku, kako uskladiti tehnološki napredek, varnost, zasebnost, etiko in trajnost. Skupaj bomo iskali poti, po katerih digitalna preobrazba ostaja gonilo razvoja, a hkrati temelji na zaupanju, odgovornosti in vključevanju vseh. Stopimo skupaj, da ustvarimo prihodnost, v kateri se inovacija in regulacija ne izključujeta, temveč dopolnjujeta – za dobrobit posameznika, družbe in gospodarstva.
Vabljeni, da se nam pridružite kot avtor prispevka ali pa si povečate prepoznavnost podjetja kot sponzor.
Letos se bomo še bolj potrudili, da bomo tesno povezali gospodarstvo, javni sektor, študente in odlične v znanosti. V okviru rdeče niti konference »Digitalna družba na razpotju: ko se srečata regulacija in inovacija« želimo izpostaviti predvsem naslednje sklope:

Hands-on delavnice na temo superračunalništva in umetne inteligence.
Študentski HackathON z Arnesom in ekipo OPSI.
Predkonferenčni dogodek za odločevalce v IT.
Mreženja med študenti, državno upravo in gospodarstvom.
Sejem s stojnicami in rezultati odličnih v znanosti za produktivizacijo v gospodarstvu v obliki DEMO prikazov ali prototipov.
Natečaj DigiNagrada 2026 za najboljšo povezovalno IT rešitev z upoštevanjem Digitalnega kompasa.

Več informacij o konferenci najdete na spletni strani: https://dsi2026.dsi-konferenca.si/

Check Point Cybersecurity Day 2026
2026-04-15 | InterContinental Ljubljana, Slovenska Cesta 59, Ljubljana

Pandorina skrinjica digitalizacije v industriji 2026
2026-04-23 08:00 - 17:00 | Letališču Ljubljana, Slovenia
23. april 2026 si zabeležite v svoj koledar in se nam pridružite na Letališču Ljubljana, kjer bomo že četrto leto zapored organizirali dogodek, osredotočen na kibernetsko zaščito ICS/OT/IoT (procesnih) sistemov v industrijskih oziroma proizvodnih podjetjih in kritični infrastrukturi v dobi industrije 4.0.
Na zagotavljanju kibernetske varnosti v industrijskih avtomatiziranih okoljih je vse večji poudarek in le-ta postaja vse višja prioriteta. Pridružite se dogodku, kjer bomo skupaj razkrili ključne vidike učinkovite kibernetske varnosti v industrijskih okoljih in spodbudili spremembe.
Vsebinski poudarki
Strokovnjaki in vabljeni govorniki bodo delili nasvete, priporočila in dobre prakse, kako s premišljenimi in ciljnimi ukrepi bistveno povečati kibernetsko odpornost procesnih sistemov v industriji in kritični infrastrukturi.

Celovit pogled na aktualno stanje in trende v ICS/OT/IoT okoljih z vidika poslovnih in varnostnih izzivov, ne zgolj tehnologije.
Poseben poudarek bo namenjen razumevanju skladnosti z ZInfV-1 ter učinkovitemu prenosu regulatornih zahtev v konkretne varnostne rešitve in prakse.
Predstavljeni bodo ključni izzivi sodobnih ICS/OT okolij ter preverjeni pristopi k njihovi obravnavi, podprti z rešitvami vodilnih ponudnikov.
Program bodo zaokrožile praktične izkušnje in primeri dobrih praks iz dejanskih proizvodnih okolij.

Komu je dogodek namenjen?

Vodjem IT, zadolženim tudi za OT sisteme
Vodjem kibernetske varnosti
Vodjem tehničnih služb, proizvodnje, procesnih sistemov, vzdrževanja
Informatikom, omrežnim skrbnikom, ki skrbijo tudi za ICS/OT okolja

Prijava
Pridružite se nam 23. aprila 2026 na Letališču Ljubljana (LJU). Udeležba na dogodku je brezplačna, prijava pa zaradi zagotovitve mest obvezna.

Thrive konferenca 2026
2026-06-09 - 2026-06-10 | Rimske Terme

AppWorld 2026 London
2026-06-10 08:00 - 17:00

RISK Conference 2026
2026-06-11 - 2026-06-12 | Thermana Laško Congress Center, Slovenia

INFOSEK 2026
2026-09-02 08:00 - 2026-09-04 17:00 | Hotel Perla
Največji dogodek v Sloveniji na področju informacijske varnosti, ki bo letos organiziran že 23. leto zapored, udeležencem ponuja, da se seznanite z najnovejšimi trendi in rešitvami za zagotavljanje kibernetske varnosti.
Vabljeni, da prisluhnete priznanim strokovnjakom iz Slovenije in tujine, ki bodo predstavili tematike s področja kibernetske in informacijske varnosti, upravljanja tveganj, itd.
Prizadevamo si, da je naš program čim bolj pester in na ta način vsakemu izmed vas približamo tematiko, povezano s področjem vašega dela.
Zato smo za vas pripravili naslednje sekcije, ki bodo potekale v sklopu konference INFOSEK:

INFOSEK
CIO FORUM
MASTERMIND KONFERENCA
praktične delavnice

Komu je konferenca namenjena?

Managerjem, ki so zadolženi za varovanje in ohranjanje pravilne strukture podjetja in vsem tistim, ki bi radi izvedeli več o informacijski varnosti,
direktorjem informatike, sistemskim administratorjem in ostalim zaposlenim v oddelku informatike,
vodjem varnosti, vodjem informacijske zaščite, varnostnim inženirjem in vsem, ki ste v podjetju/organizaciji odgovorni za varovanje informacij,
vsem informatikom, ki bi radi spoznali razmišljanje top managementa in uprave pri izbiri in podpori projektov, ter obratno,
direktorjem podjetij, članom uprave, članom nadzornega sveta javnih in zasebnih organizacij, ki jih zanima, kako razmišljajo informatiki,
poslovnim sekretarkam in ostalim administrativnim kadrom, ki predstavljajo pomemben člen upravljanja in varovanja informacij v podjetju,
ter vsem, ki vas področje varovanja informacij zanima in bi radi obogatili svoje strokovno znanje.

NT konferenca 2026
2026-09-21 - 2026-09-23 | Grand Hotel Bernardin, Obala 2, 6320 Portorož, Bernardin, Slovenia
Komaj že čakate, da se spet srečamo v Grand Hotelu Bernardin in skupaj zaokrožimo še eno nepozabno NT konferenco, že 31. zaporedno.
Se vidimo od 21. – 23. septembra 2026. Ko boste ponovno ugledali neskončni portoroški horizont, ki nam ob koncu izčrpnih predavanj postreže s čudovitim sončnim zahodom. V družbi sodelavcev, znancev, kolegov, predavateljev, idolov in novih obrazov s katerimi boste morda ustvarjali velike zgodbe.
NAJVEČJI SLOVENSKI TEHNOLOŠKO-POSLOVNI DOGODEK
Stik sodobne, tehnološke, poslovne in marketinške odličnosti

Povezovanje in prepletanje znanja, izkušenj in poslovnih priložnosti
Najboljše rešitve za nadgradnjo vašega obstoječega poslovanja
Stičišče vodilnih predstavnikov in strokovnjakov na področju tehnologije in poslovanja
Priložnost osebnega napredka in poslovne rasti
Najprimernejše okolje za učinkovito povezovanje, poslovne sestanke in sproščeno druženje s partnerji

VRHUNSKA STROKOVNA VSEBINA
Izpopolnite svoje znanje in izboljšajte svoje veščine

ODKRIJTE poglobljene vpoglede v aktualne trende in smernice za prihodnost
SPOZNAJTE novosti na področju tehnologije in poslovanja
OSVOJITE praktično znanje in si poglejte najnovejše primere dobrih praks
PRIDRUŽITE SE le najboljšim strokovnjakom z različnih področij
DRUŽITE SE s celotno slovensko IT skupnostjo in poslovno javnostjo na enem mestu

UČINKOVITO POVEZOVANJE, MREŽENJE IN SKLEPANJE POSLOV
Spoznajte prave ljudi in uspešne poslovne partnerje

POVEŽITE SE s posamezniki in podjetji iz vaše stroke
SREČAJTE SE na poslovnih sestankih in sproščenih druženjih
POSVETUJTE SE s predavatelji in ostalimi udeleženci dogodka
SPOZNAJTE SE in ustvarite nove povezave
SKLENITE POSLE in ustvarite še boljše in uspešnejše zgodbe
